Akmenė

Akmenė () on linn Leedus Šiauliai maakonnas Akmenė rajoonis. Akmenė valla halduskeskus. Linn asub Dabikinė jõe kaldal. Akmenėst 12 km edelas asub Naujoji Akmenė ('uus Akmenė') linn, vallas asuvad külad Akmenė I, Akmenė II ja Akmenė III. 

Linnas on raamatukogu ja gümnaasium. Vaatamisväärsuseks on uusgooti stiilis katoliku kirik (valmis 1912. aastal).

2011. aasta rahvaloenduse andmetel oli Akmenė elanikest leedulasi 96,91%, venelasi 1,04%, mustlasi 0,85%, lätlasi 0,46% ja teiste rahvaste esindajaid 0,73%.

 Kaitstavad objektid 

Akmenė surnuaial on kaitse all Kalikstas Kasakauskase haud. Sinna maetud vaimulik oli žemaidi grammatika autor, nii on ka tema hauasambal žemaidikeelne kiri.Kunigo, kalbininko, rašytojo Kaliksto Kasakausko kapas Kaitse all on ka Nõukogude sõdurite matmispaik. Seal asub kiri 920 sõjas langenud sõduri nimega, ent 1956. aastal tehtud kalmistu inventuur näitas, et kalmistule on tegelikult maetud 195 sõdurit.Antrojo pasaulinio karo Sovietų Sąjungos karių palaidojimo vieta

Kaitse all on Akmenė tulpkabel, mis on ehitatud aastail 1709–1711. See hävitati aastail 1952–1954, ent taastati 1991. aastal.Akmenės koplytstulpis Veel on kaitse all Akmenė II tulpkabel. See püstitati 1934. aastal Jonas Norvaišase hoovi. Tänapäevases asukohas asub see aastast 1989.Akmenės koplytstulpis II

Esimese tulpkabeli vastas asub mälestusmärk Leedu iseseisvuse väljakuulutamise kümnendale aastapäevale. 1929. aastal püstitatud sammas võeti maha 1948. aastal, ent taastati 1989. aastal.Paminklas Lietuvos Nepriklausomybės dešimtmečiui

Kaitse all on Püha Anna kiriku kompleks: nelja väravaga kirikuaed ja selle keskel asuv kirik.Akmenės Šv. Onos bažnyčios statinių kompleksas Eraldi kaitse all on aastail 1929–1930 valminud kirikuaia piirdemüür. See on maakividest ja tellistest rajatis, mille loode-, kirde-, edela- ja kaguküljel on väravad.Akmenės šv. Onos bažnyčios statinių komplekso šventoriaus tvora Kirikut ehitati aastail 1907–1912. Selle torn hävis teise maailmasõja ajal, ent taastati sajandi teisel poolel. Kirik restaureeriti 2011. aastal.Akmenės Šv. Onos bažnyčios statinių komplekso Akmenės Šv. Onos bažnyčia

K. Kasakauskase tänava sillutis on muinsuskaitse all. See pärineb 1930. ja 1940. aastatest. Akmenės miesto gatvės atkarpa

Linnas on kaks muinsuskaitsealust maja. Esimene asub aadressil aadressil K. Kasakausko g. 18. See rajati XX sajandi esimesel poolel ja on nelinurkse põhiplaaniga ühekorruseline mansardkorrusega puitehitis. Loodeosas on kelder, kirde- ja edelaküljes on antresoolid.Namas Teine hoone asub aadressil K. Kasakausko g. 11. See on T-kujulise põhiplaaniga ja kuulus NKVD-le ning MGB-le. See püstitati XIX sajandi teisel poolel ja ehitati 1938. aastal ümber.NKVD-MGB būstinės pastatas


 Ajalugu 

Kęsgailadele kuuluvat mõisat on esmamainitud 1511. aastal. Asula sai alguse 1531. aastal, mil kuningas Zygmunt I rajas selle juurde Dabikinė alevi. 1561. aastast on teada, et selle juures asus ka kirik. 

Linnaõigused sai 1592. aastal. 1596. aastal sai asulast kohaliku kihelkonna keskus. Hakati koguma raha uue kiriku rajamiseks, linn sai ka kihelkonnakooli. Linn kandis Dabikinė nime kuni XVII sajandini.

1705. aastal rüüstasid linna Rootsi väed, aastail 1710–1711 laastas linna katk. 1754. aastal oli linnal õigus pidada neli korda aastas laata.

1941. aastal sai Akmenėst Leedu esimese kolhoosi keskus. Aastast 2012 kuulub Akmenė vabamajanduspiirkonda.

Elanike arv
<tr valign=top><td>
 16 (1736)
 790 (1859)
 790 (1867)
 1501 (1897)
 1071 (1902)
 1453 (1923)
 1801 (1959)
 2372 (1970)
<td>
 2900 (1974)
 2900 (1976)
 3075 (1979)
 3458 (1989)
 3140 (2001)
 2813 (2007)
 2593 (2011)
 2355 (2021)

 Tuntud elanikke 
Liudvikas Jakavičius – leedu teatritegelane ja raamatusmugeldaja
Ona Šimaitė – leedu raamatukoguhoidja
Juozas Miltinis – leedu teatritegelane
Romas Jarockis – leedu arheoloog
Saulius Stripeika – leedu poliitik
Aidas Preikšaitis – leedu jalgpallur
Nerijus Radžius – leedu jalgpallur

 Viited 

 Välislingid 

Linn Poola geograafilises sõnastikus (poola keeles)
Linn portaalis vietoves.Lt

Kategooria:Leedu linnad
Kategooria:Akmenė rajoon